14.4.2023
ET
Euroopa Liidu Teataja
L 101/21
LISA
Kauba kirjeldus
Klassifikatsioon (CN-kood)
Põhjendused
(1)
(2)
(3)
E-sigareti korduskasutatav (täidetav) aurusti (nn atomisaator), mis koosneb järgmisest:
8543 40 00
Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 2 punktiga a ja üldreegliga 6 ning CN-koodide 8543 ja 8543 40 00 sõnastusega.
— alus, millel on ava õhu reguleerimiseks ja pistik toiteallikaga ühendamiseks (viimast ei esitata koos atomisaatoriga), — metalltraadi ja puuvillaga küttekeha, — klaasmahuti ja — huulik.
Atomisaator esitatakse tollile ilma e-vedelikuta.
Atomisaator ühendatakse toiteallikaga keermestatud pistiku abil, mis loob ka elektriühenduse.
Elektritoide soojendab küttekeha traati, mis omakorda soojendab ja aurustab e-vedeliku.
Tekib aur, mida kasutaja seejärel sisse hingab.
Kuigi atomisaatorit saab kasutada üksnes koos e-sigaretiga, ei või seda klassifitseerida CN-koodi 8543 90 00 alla e-sigareti osana, kuna atomisaator on niivõrd väljaarendatud osade komplekt, millel on juba olemas komplektse toote ehk e-sigareti peamised põhiomadused (vt ka harmoneeritud süsteemi selgitavad märkused, XVI grupp, üldine, (IV) „Mittekomplektsed seadmed“).
Täpsemalt koosneb atomisaator kõigist elementidest, mis on vajalikud e-sigareti kavandatud funktsioonide täitmiseks, nimelt e-vedeliku soojendamiseks ja aurustamiseks, mis võimaldab kasutajal huuliku kaudu sisse hingata tekkivat auru.
Sellest tulenevalt on sellel valmistoote põhiomadused ja seepärast tuleb seda käsitada mittekomplektse e-sigaretina kombineeritud nomenklatuuri klassifitseerimise üldreegli 2 punkti a tähenduses.
Seega tuleb toode klassifitseerida CN-koodi 8543 40 00 alla e-sigaretina.
(Vt fotot) (*)
(Alt üles: alus, küttekeha, klaasmahuti, huulik) (*) Foto on üksnes illustreeriv.